**Ministru kabineta noteikumu projekta "Mācību pārvaldības sistēmas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Mācību pārvaldības sistēmas noteikumi" (turpmāk – noteikumu projekts) mērķis ir noteikt "Mācību pārvaldības sistēma" (turpmāk arī – MPS) struktūru, iekļaujamos datus, to apstrādes noteikumus un kārtību.Noteikumu projekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma 27. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumu "Grozījums Valsts un pašvaldību institūciju amatpersonu un darbinieku atlīdzības likumā"[[1]](#footnote-1), kas stājās spēkā 202\_. gada \_\_\_.\_\_\_\_\_\_., likuma 27. pants papildināts ar piekto daļu, kas paredz, ka, lai nodrošinātu valsts un pašvaldību institūciju amatpersonu un darbinieku kvalifikācijas paaugstināšanu Valsts administrācijas skolā, kā arī pildītu citus Valsts administrācijas skolai noteiktos uzdevumus Valsts administrācijas skola uztur valsts informācijas sistēmu - Mācību pārvaldības sistēma.Likumā ietverts pilnvarojums Ministru kabinetam izdot noteikumus, nosakot MPS struktūru, tajā iekļaujamos datus, to apstrādes noteikumus un kārtību.Valsts administrācijas skola kā finansējuma saņēmējs no 2016. gada 6. janvāra līdz 2022. gada 30. jūnijam īsteno projektu Nr.3.4.2.0/15/I/001 "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" un projektu Nr.3.4.2.0/15/I/002 "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā" (turpmāk – Projekti). Ministru kabineta 2015. gada 14. jūlija noteikumu Nr.389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide, publisko pakalpojumu un sociālā dialoga attīstība mazo un vidējo komersantu atbalsta, korupcijas novēršanas un ēnu ekonomikas mazināšanas sekmēšanai" 3.4.2.1. pasākuma "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi" 15.6. apakšpunkts paredz projekta ietvaros atbalstīt mācību dokumentu un mācību materiālu vadības sistēmas izveidi, pilnveidošanu un uzturēšanu. Ņemot vērā Projektu ietvaros un pamatdarbības funkciju īstenošanā nodrošināto apmācāmo personu skaitu, apjomīgo mācību materiālu daudzumu un datu, kuri Valsts administrācijas skolai ir jāsniedz, lai atskaitītos par Projektu īstenošanu, ir izveidota MPS.Dati par Projektu īstenošanu, proti, Projektu ietvaros un pamatdarbības mācību īstenošanas laikā, ik gadu tiek apmācīti 10 000-15 000 valsts pārvaldē un pašvaldībās nodarbinātie - vidējā un zemākā līmeņa vadītāji, politikas plānotāji un īstenotāji, tai skaitā kontroles funkciju veicēji, juristi, klientu apkalpošanas, personāla un iepirkumu speciālisti. Atsevišķas mācības tiešsaistes režīmā ir pieejamas arī pašvaldībās nodarbinātajiem. Projektu ietvaros izstrādātie mācību materiāli (prezentācijas, tēzes, izdales materiāli, rokasgrāmatas, labās prakses piemēru apkopojumi, zināšanu pārbaudījumi u.c.) tiek ievietoti MPS e-vidē mācību dalībniekiem, kur tie ir pieejami visiem interesentiem arī pēc Projektu beigām. Iespēju robežās, mācību programmu apraksti un vienotā moduļa pasākumu materiāli būs pieejami Valsts administrācijas skolas mājaslapā.MPS  tika izstrādāta, lai nodrošinātu mācību materiālu apriti un dalībnieku uzskaiti datubāzē, kas būtiski atvieglo un padara mūsdienīgu mācību procesu, kā arī atvieglo uzraudzības procesu, ņemot vērā apjomīgo mācību dalībnieku skaitu.Vienlaikus Valsts administrācijas skola 2018. gada 28. februārī lūdza Vides aizsardzības un reģionālās attīstības ministrijai iekļaut MPS Valsts informācijas sistēmu reģistrā, jo MPS ir nepieciešama Valsts administrācijas skolai, lai pildītu tās funkcijas, kas tai noteiktas Ministru kabineta 2015. gada 24. novembra noteikumos Nr.654 "Valsts administrācijas skolas nolikums", proti, MPS nodrošina atbalsta mācību vajadzību izpēti, datu apkopošanu, atskaišu veidošanu, atbalsta mācību kursu un mācību moduļu īstenošanu atbilstoši attīstības plānošanas dokumentiem un normatīvajiem aktiem, nodrošina mācībspēku darba koordināciju, nodrošina administratīvo un funkcionālo atbalstu ārvalstu finanšu instrumentu un Eiropas Savienības struktūrfondu izglītības programmu un projektu datu apstrādi normatīvajos aktos noteiktajā apjomā un kārtībā.Lai noteiktu valsts informācijas sistēmas MPS darbību, atbilstoši Valsts informācijas sistēmu likuma 5. panta pirmajai daļai ir jāizstrādā normatīvais akts, kurā norādītas informācijas sistēmas darbībai nepieciešamās prasības.Noteikumu projekta 2.punktā ir paredzēts, ka MPS pārzinis ir Valsts administrācijas skola un ka informācijas sistēma ir nepieciešama, lai Valsts administrācijas skola efektīvi spētu sniegt profesionālās attīstības un kompetences pilnveides iespējas personām darbam valsts pārvaldē.Noteikumu projekta II nodaļā ir iekļauta informācija par informācijas sistēmas struktūru un tajā iekļaujamajiem datiem.Noteikumu projekta 4. punkts paredz, ka informācijas sistēmu veido šādas sadaļas:* 1. lietotāji;
	2. mācību katalogs;
	3. mācību materiāli;
	4. sertifikāti;
	5. mācību grupas;
	6. anketu un testu rezultāti.

MPS viena no sadaļām ir lietotāji, kas nozīmē, ka izmantojot šo informācijas sistēmu tiks veikta fizisko personu datu apstrāde. Fizisko personu datu apstrādes likuma (turpmāk - FPDAL) 25. pants paredz, ka datu apstrāde ir atļauta, ja ir vismaz viens no Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk - Vispārīgā datu aizsardzības regula) 6. panta 1.punktā noteiktajiem pamatiem. Atbilstoši Vispārīgās datu aizsardzības regulas 6. panta 1. punkta c) apakšpunktam datu apstrāde ir likumīga, ja tā ir nepieciešama, lai izpildītu uz pārzini attiecināmi juridisku pienākumu. Saskaņā ar FPDAL 25. panta pirmo daļu prasībai par to, ka datu apstrāde, kas veicama, lai izpildītu uz pārzini attiecināmu juridisku pienākumu, ir jābūt noteiktai ar attiecīgās jomas regulējošo normatīvo aktu. Saskaņā ar Likumā noteiktu deleģējumu Valsts administrācijas skolai kā MPS pārzinim, datu apstrāde ir nepieciešama noteikto pienākumu veikšanai. Proti, lai nodrošinātu valsts un pašvaldību institūciju amatpersonu un darbinieku kvalifikācijas celšanu Valsts administrācijas skolā, kā arī īstenotu citus Valsts administrācijas skolai normatīvajos aktos noteiktos uzdevumus.MPS lietotāji ir mācību dalībnieki, mācību koordinatori (Valsts administrācijas skolas amatpersonas vai darbinieki), iestāžu koordinatori (valsts vai pašvaldības institūcijas nozīmēta amatpersona vai darbinieks darbam ar informācijas sistēmu), pasniedzēji un pakalpojumu sniedzēji. Par visiem datu subjektiem MPS iekļauj tādus datus kā personas vārds (vārdi), uzvārds, personas kods, tostarp informācija par darba vietu - organizācija, amats, elektroniskā pasta adrese, tālrunis un mobilais tālrunis. Par vairākiem datu subjektiem papildu tiks apstrādāti arī citi dati. Ministru kabineta 2015. gada 10. februāra noteikumi Nr.77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020. gada plānošanas periodā" (turpmāk – Noteikumi Nr.77) nosaka tos datus, kas projekta īstenotājam ir jāiesniedz, lai sniegtu pārskatu par projekta dalībniekiem. Lai izpildītu Noteikumu Nr.77 noteiktās prasības un sniegtu informāciju par projekta dalībniekiem Valsts administrācijas skolai ir nepieciešams apstrādāt arī datus, kas atbilstoši Vispārīgās datu aizsardzības regulas 9. pantam ir atzīstami par īpašas kategorijas personas datiem. No MPS iekļaujamām ziņām par īpašas kategorijas personas datiem ir uzskatāmi dati par mācību dalībnieka piederību atsevišķām personu grupām, tādām kā migrants, dalībnieks ar ārvalstu izcelsmi vai minoritāte.Informācijas sistēmā datus ievada mācību koordinatori vai iestāžu koordinatori, kas ir attiecīgās iestādes personāldaļas (vai citas struktūrvienības) amatpersona vai darbinieks. Valsts vai pašvaldības institūcijas nodarbinātais vai jebkurš Latvijas Republikas iedzīvotājs var pieteikties Valsts administrācijas skolas mācībām elektroniski, izmantojot speciālo tiešsaistes formu vienotajā valsts un pašvaldību pakalpojumu portālā www.latvija.lv.Pēc datu apkopošanas par mācību dalībniekiem, Valsts administrācijas skola komplektē mācību grupas.Atbilstoši noteikumu projekta 19.punktam tiesības piekļūt informācijai piešķir un anulē skolas direktora pilnvarota amatpersona vai darbinieks, pamatojoties uz institūcijas vai iestādes vadītāja motivētu pieprasījumu. Tiesības piekļūt datiem, kas iekļauti informācijas sistēmā, ir mācību koordinatoriem, iestāžu koordinatoriem un mācību dalībniekiem atbilstoši to lomai un tiesībām. Noteikumu projektā paredzēts, ka privātpersonas, zinātnieki un pētnieki, kā arī valsts un pašvaldību institūcijas, atbilstoši noteikumos paredzētajam mērķim, varēs bez maksas saņemt ziņas no informācijas sistēmas. Privātpersona varēs saņemt ziņas par sevi; zinātnieki un pētnieki - zinātniskiem vai statistiskiem pētījumiem nepieciešamos datus, ievērojot nosacījumu, ka tie nesatur personu identificējošus datus; valsts un pašvaldību institūcijas - funkciju izpildei nepieciešamos datus normatīvajos aktos noteiktajā apjomā.MPS uzkrātos personas datus par pamatdarbības mācību dalībniekiem glabās 2 gadus pēc mācību noslēguma, pēc glabāšanas termiņa beigām dati tiks glabāti informācijas sistēmas datu arhīvā.Minētais glabāšanas termiņš neattieksies uz Eiropas Savienības struktūrfondu līdzfinansēto mācību dalībnieku personas datu glabāšanu, jo projektu ietvaros apmācības noslēgsies 2022. gada 30. jūnijā, atbilstoši noteikumu projekta 21.punktā ietvertajam Valsts administrācijas skolas pienākums ir datus, kuri iegūti projekta ietvaros glabāt līdz 2032. gada 31. decembrim.Noteikumu projekts paredz noteikt arī auditācijas datu glabāšanas termiņu – 18 mēnešus.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts administrācijas skola, Valsts kanceleja |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas valsts un pašvaldību institūcijas, kā arī to amatpersonas un darbinieki, kuri piesakās vai tiek pieteikti (norīkoti) Valsts administrācijas skolas organizētiem mācību pasākumiem, izmantojot Valsts administrācijas skolas MPS. Informācijas sistēmas potenciālie lietotāji ietver jebkuru Latvijas iedzīvotāju, kas ir apmeklējis, apmeklē vai apmeklēs kādu no Valsts administrācijas skolas organizētajiem mācību pasākumiem. Informācijas sistēmu paredzēts lietot arī citu valsts pārvaldes un pašvaldību iestāžu mācību vajadzībām (piemēram, iestāžu iekšējās mācības, ugunsdrošība, darba drošība, iestādes pamatprincipi, utt.).Ik gadu tiek apmācīti 10 000-15 000 valsts pārvaldē un pašvaldībās nodarbinātie - vidējā un zemākā līmeņa vadītāji, politikas plānotāji un īstenotāji, tai skaitā kontroles funkciju veicēji, juristi, klientu apkalpošanas, personāla un iepirkumu speciālisti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums mazina administratīvo slogu Valsts administrācijas skolā un citās valsts un pašvaldību institūcijās, jo līdz ar MPS ieviešanu tika atvieglota pieteikšanās Valsts administrācijas skolas organizētiem mācību pasākumiem.  |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  16 595 |  0 |  16 745 |  0 |  16 745 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  16 595 |  0 |  16745 |  0 |  16 745 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  16 595 |  0 |  16 745 |  0 |  16 745 |  0 |  0 |
| 2.1. valsts pamatbudžets |  16 595 |  0 |  16 745 |  0 |  16 745 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. |
| 8. Cita informācija | 2018. gadā likumprojekta "Par vidēja termiņa budžeta ietvaru 2019., 2020. un 2021. gadam" un likumprojekta "Par valsts budžetu 2019. gadam" izstrādes procesā Valsts administrācijas skolai tika iekļauts un apstiprināts finansējums MPS uzturēšanai resora “Ministru kabinets” budžeta programmā 19.000 "Valsts administrācijas skola": 2019.gadā – 14 045 EUR, 2020.gadā – 16 595 EUR un no 2021.gada un turpmāk ik gadu – 16 745 EUR, līdz ar to finansējums MPS uzturēšanai tiks nodrošināts esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu informēta sabiedrība, informāciju publicējot Ministru kabineta un Valsts administrācijas skolas tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2020. gada 14. jūlijā publicēts:Ministru kabineta tīmekļvietnē, adrese:<http://www.mk.gov.lv/content/ministru-kabineta-diskusiju-dokumenti>Valsts administrācijas skolas tīmekļvietnē, adrese: <https://vas.gov.lv/lv/>Sabiedrības pārstāvjiem tika dota iespēja līdzdarboties noteikumu projekta izstrādē, rakstveidā sniedzot viedokli par noteikumu projektu līdz 2020. gada 27. jūlijam. |
| 3. | Sabiedrības līdzdalības rezultāti | Viedoklis par noteikumu projektu netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts administrācijas skola |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija un papildus cilvēkresursi nav nepieciešami.Iestāžu institucionālā struktūra netiek ietekmēta. |
| 3. | Cita informācija | Nav  |

Ministru prezidents A. K. Kariņš

Valsts kancelejas direktors J. Citskovskis

Valsts administrācijas skolas direktore A. Kalviņa

Moše-Možus 67225997

linda.mose-mozus@vas.gov.lv

1. Likumprojekts tiek izsludināts Valsts sekretāru sanāksmē kopā ar noteikumu projektu. [↑](#footnote-ref-1)